Document ID: /roh_data/filtered/fineweb-2-filterrobots_roh.jsonl.gz/21023

Studi
Lieu d’emprender Grischun
Il Grischun fa scola. En la citad alpina Cuira porschan trais scolas autas interessants studis en ils champs pedagogia, tecnica, economia, turissem e teologia. Cuira è a l’entrada da la pli gronda regiun da vacanzas da la Svizra. Grischun munta natira pura, trilinguitad e varietad culturala. Regiuns attractivas da sport d’enviern e da stad èn da chattar avant l’isch-chasa. Sco studenta u student da la Scola auta da pedagogia dal Grischun emprendais Vus d’enconuscher il caracter ed il scharm da Cuira e da las regiuns dal Grischun sco era la plurilinguitad vivida.